hindi pa nalalaunan, mga ginoo, ang patuloy ay inaakalang ang pansit ay gawang insik hapon, ngunit sa dahilang siyay hindi kilala ni sa kainsikan ni sa hapon, ay tila siya pilipino, ngunit gayon man, ang mga nagluluto at nakikinabang ay ang mga insik: idem na idem na idem ang nangyayari sa pamahalaan at sa pilipinas: wariy insik, ngunit insik man sila hindi man, ay may mga doktor ang santa madre. lahat ay kumakain at lumalasa sa kaniya, ngunit gayon man ay nangagpapatumpiktumpik pat nagpapakunwaring umaayaw: gayon din ang nangyayari sa bayan, gayon din ang sa pamahalaan. lahat ay nabubuhay ng dahil sa kaniya, lahat ay kalahok sa pistahan at pagkatapos ay walang bayang sasama pa kay sa pilipinas, walang pamahalaang lalong magulo. ipatungkol nga natin ang pansit sa bayan at sa pamahalaan! ipatungkol! ang sabaysabay na sabi ng lahat. ang bulalas ni isagani. igalang ang mga bata, igalang ang mga nasawi!